URBROJ: 11- /25

Vukovar, 13.10.2025.

Temeljem članka 28. stavak 1. Zakona o vodnim uslugama (NN 66/19), članka 28. Društvenog ugovora (Posl.broj OU-213/24-1), Odluke Skupštine društva URBROJ: 11-\_\_\_\_\_\_\_/25 od 13.10.2025., Predsjednik Skupštine društva Vodovoda grada Vukovara d.o.o., Jana Bate 4, Vukovar raspisuje

**JAVNI NATJEČAJ**

**za izbor i imenovanje zamjenika/ce direktora – zamjenika/ce člana uprave**

**trgovačkog društva Vodovod grada Vukovara d.o.o.**

za prijem u radni odnos na radno mjesto: Zamjenik/ca direktora društva-zamjenika/ce člana uprave

* 1 izvršitelj/ica, na određeno vrijeme od 4 godine (mandatno razdoblje) uz probni rad u trajanju šest (6) mjeseci

Riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira jesu li korišteni u muškom ili ženskom rodu.

Kandidati za zamjenika/ce direktora društva - zamjenika/ca člana uprave Društva moraju ispunjavati sljedeće uvjete:

* završen sveučilišni prijediplomski i sveučilišni diplomski studij ili sveučilišni integrirani prijediplomski i diplomski studij ili stručni diplomski studij iz područja tehničkih, društvenih, prirodnih i biotehničkih ili biomedicinskih znanosti na kojem je stekao minimalno 300 ECTS bodova
* najmanje 8 godina radnog iskustva u struci od toga najmanje 4 godine upravljanja složenim organizacijskim strukturama ili najmanje 8 godina radnog iskustva u struci od toga najmanje 4 godine na mjestu osobe ovlaštene za zastupanje pravne osobe
* hrvatsko državljanstvo
* nepostojanje okolnosti iz članka 239. stavak 2. Zakona o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23) :
* da kandidat nije kažnjen za kazneno djelo pranja novca, financiranje terorizma, zlouporabe povjerenja u gospodarskom poslovanju, prijevare u gospodarskom poslovanju, prouzročenje stečaja, pogodovanja vjerovnika ili povrede obveze vođenja trgovačkih i poslovnih knjiga iz Kaznenog zakona Republike Hrvatske ili ranije važeća kaznena djela zlouporabe stečaja i zlouporabe u postupu stečaja, i to za vrijeme dok traju pravne posljedice osude kao i kojoj je uvedena međunarodna mjera ograničavanja raspolaganja imovinom, dok je takva mjera na snazi, da kandidat nije kažnjen za kazneno djelo neke druge države koje po svojim bitnim obilježjima odgovara kaznenim djelima iz alineje 1, da protiv kandidata nije izrečena mjera sigurnosti zabrane obavljanja zanimanja koje je u potpunosti ili djelomično obuhvaćeno predmetom poslovanja društva za vrijeme dok traje ta zabrana, da kandidatu u drugoj državi nije zabranjeno obavljanje zanimanja koje je u potpunosti ili djelomično obuhvaćeno predmetom poslovanja društva za vrijeme trajanja zabrane.
* poznavanje stranog jezika
* informatička pismenost-korištenje Microsoft Office alata
* vozačka dozvola B kategorija

Kandidati su obvezni dostaviti sljedeće dokumente:

1. zamolbu za posao koja obvezno treba sadržavati ime i prezime, adresu stanovanja, e-mail adresu i kontakt telefon te biti vlastoručno potpisana
2. životopis
3. potvrdu ili elektronički zapis o radno pravnom statusu osiguranika kojeg izdaje Hrvatski zavod za mirovinsko osiguranje
4. dokaz o državljanstvu (preslika osobne iskaznice ili domovnice)
5. dokaz o odgovarajućem stupnju obrazovanja (preslika diplome)
6. dokaz o obavljanju poslova upravljanja složenim organizacijskim strukturama, odnosno obavljanju poslova osobe ovlaštene za zastupanje pravne osobe (izvadak iz sudskog registra, preslika ugovora o radu/rješenja o rasporedu zajedno sa opisom poslova predmetnog mjesta sukladno Katalogu radnih mjesta-sistematizaciji ili potvrda poslodavca da je obavljao takve poslove)
7. uvjerenje nadležnog suda da se protiv kandidata ne vodi kazneni postupak (ne starije od 30 dana)
8. izjavu kandidata ovjerenu od javnog bilježnika da ne postoje zapreke za imenovanje iz čl. 239. st.2 Zakona o trgovačkim društvima
9. dokaz o poznavanju stranog jezika (diploma, uvjerenje i sl. ili vlastoručna izjava)
10. dokaz o poznavanju Microsoft Office alata (diploma, uvjerenje i sl. ili vlastoručna izjava)
11. presliku vozačke dozvole B kategorije

Isprave se prilažu u neovjerenoj preslici, a po izboru kandidata predočit će se izvornici.

Prema Zakonu o ravnopravnosti spolova na Natječaj se mogu prijaviti osobe oba spola. Napomena: Ako pristupnik ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti isprave s kojima dokazuje navedene statuse. Prednost se u odnosu na ostale pristupnike ostvaruje samo pod jednakim uvjetima.

Prijavom na natječaj kandidati su suglasni da trgovačko društvo Vodovod grada Vukovara d.o.o. kao voditelj obrade osobnih podataka može prikupljati, koristiti i dalje obrađivati osobne podatke u svrhu provedbe natječajnog postupka sukladno pozitivnim propisima o zaštiti osobnih podataka.

Natječajna dokumentacija se neće vraćati kandidatima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21), dužan je, osim dokaza o ispunjavanju traženih uvjeta natječaja, dostaviti i dokaze iz članka 103. Zakona o hrvatskim braniteljima iz Domovinskog rata i članovima njihovih obitelji. Dokazi potrebni za ostvarivanje prava prednosti pri zapošljavanju objavljeni su na sljedećoj poveznici: <https://branitelji.gov.hr/zaposljavanje-u-drzavnoj-sluzbi/843>

Kandidat koji se poziva na pravo prednosti pri zapošljavanju u skladu s člankom 47. Zakona o civilnim stradalnicima iz Domovinskog rata („Narodne novine“ broj 84/21), dužan je, osim dokaza o ispunjavanju traženih uvjeta natječaja, dostaviti i dokaze iz članka 49. Zakona o civilnim stradalnicima iz Domovinskog rata. Dokazi potrebni za ostvarivanje prava prednosti pri zapošljavanju objavljeni su na sljedećoj poveznici: <https://branitelji.gov.hr/zaposljavanje-u-drzavnoj-sluzbi/843> .

Kandidat koji se poziva na pravo prednosti pri zapošljavanju na temelju Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/8 i 32/20), dužan je, osim dokaza o ispunjavanju traženih uvjeta natječaja, dostaviti i dokaz o invaliditetu (rješenje o utvrđenom invaliditetu odnosno drugi dokaz).

Natječaj se objavljuje na web stranici društva [www.vgv.hr](http://www.vgv.hr). i na stranicama HZZ-a.

Prijavu na natječaj kandidati moraju dostaviti zaključno do **20.10.2025**. godine do **15:00** sati.

Prijavljeni kandidati koji ispunjavaju formalne uvjete natječaja, odnosno koji su podnijeli pravodobne i potpune prijave, bit će pozvani na razgovor (intervju) koji obavlja Povjerenstvo za provedbu natječaja za izbor i imenovanje zamjenika člana uprave - zamjenika direktora. Urednom prijavom smatra se prijava koja sadrži svu traženu dokumentaciju navedenu u ovom natječaju. Nepotpune i/ili nepravovremene prijave se neće razmatrati. Oni koji ne pristupe istom smatrati će se da su povukli prijavu za natječaj.

O mjestu i vremenu održavanja razgovora (intervjua) kandidati će biti obaviješteni putem e-mail adrese najmanje tri dana prije održavanja istog.

O rezultatima izbora kandidati će biti obaviješteni u roku od 8 (osam) dana od dana donošenja Odluke o izboru i imenovanju zamjenika člana uprave –zamjenika direktora Društva, i to objavom na web stranici Društva.

Skupština društva Vodovoda grada Vukovara d.o.o. pridržava pravo, djelomično ili u cijelosti, u svako vrijeme poništiti ovaj natječaj, odnosno ne donijeti odluku o izboru kandidata, bez obveze obrazlaganja svoje odluke i bez ikakve odgovornosti prema kandidatima.

Prijave na natječaj zaprimaju se u zatvorenoj omotnici neposredno na urudžbeni u sjedištu društva:

**Vodovod grada Vukovar d.o.o. Vukovar, Jana Bate 4, s naznakom:**

* **Natječaj za radno mjesto “Zamjenik člana uprave -zamjenik direktora”**

Vodovod grada Vukovara d.o.o.

Predsjednik Skupštine Društva

Marijan Pavliček, prof.